**CENU APTAUJAS NOTEIKUMI**

1. **Vispārīga informācija**
	1. Pasūtītājs: Latvijas Republikas Izglītības un zinātnes ministrija (turpmāk – Pasūtītājs), vienotais reģistrācijas numurs 90000022399, adrese: Vaļņu iela 2, Rīga, LV-1050, tālrunis: +371 67226209.
	2. Cenu aptaujas priekšmets: ***Informatīvu video materiālu izstrāde par Latvijas zinātni cīņā ar Covid-19****.*
	3. Publisko iepirkumu likuma (turpmāk – PIL) 2. pielikuma pakalpojums. Cenu aptauja tiek organizēta saskaņā ar Publisko iepirkumu likuma 9. panta divdesmito daļu.

CPV kods: 92111250-9 Informatīvo filmu ražošana.

* 1. Plānotā iepirkuma līgumcena – **līdz 9 900,00 EUR** (deviņi tūkstoši deviņi simti *euro* un 00 centi), neieskaitot pievienotās vērtības nodokli.
1. **Piedāvājumu sagatavošana un iesniegšana**
	1. Aizpildītu piedāvājumu līdz **2021. gada 24. martam plkst. 10.00** nosūtīt uz elektroniskā pasta adresi: iepirkumi@izm.gov.lv.
	2. Piedāvājumā jābūt iekļautam:
		1. pretendenta pieredzes aprakstam un to apliecinošiem dokumentiem atbilstoši šo noteikumu 3. punkta prasībām;
		2. pretendenta tehniskajam un finanšu piedāvājumam šo noteikumu 1. pielikumā norādītajā formā;
		3. pretendenta piesaistīto speciālistu pieredzes aprakstam šo noteikumu 2. pielikumā norādītajā formā.
2. **Pretendenta tehniskajām un profesionālajām spējām noteiktās prasības**

|  |  |  |
| --- | --- | --- |
| **Punkts** | **Prasība** | **Dokuments, kas apliecina prasības izpildi** |
| 3.1.  | Pretendents iepriekšējo 3 (trīs) gadu periodā[[1]](#footnote-1) ir izpildījis vismaz 3 (trīs) līgumus, kuru ietvaros izstrādāti dokumentāli informatīvie video (kas nav reklāmas video) izplatīšanai sociālajos medijos. | Pretendenta pieredzes apraksts formā un pozitīvas atsauksmes no pasūtītāja, kas kopumā apliecina visu pieredzes aprakstā norādīto līgumu izpildi, vai alternatīvu apliecinājumu pēc būtības, piemēram, atsauce uz izstrādāto un publicēto dokumentālo video materiālu, līgums vai pakalpojuma nodošanas-pieņemšanas akta kopija. |

3.2. Pasūtītājs noraidīs visus pretendentus, kuru piedāvājumi nebūs atbilstoši šajos noteikumos noteiktajām kvalifikācijas prasībām**.**

1. **Piedāvājumu vērtēšana**
	1. Pasūtītājs pārbaudīs pretendentu iesniegto tehnisko piedāvājumu atbilstību šo noteikumu prasībām un neatbilstošos piedāvājumus noraidīs.
	2. Pasūtītājs pārbaudīs pretendentu iesniegto finanšu piedāvājumu atbilstību šo noteikumu prasībām un neatbilstošos piedāvājumus noraidīs. Ja piedāvājumos tiks konstatētas aritmētiskās kļūdas, Pasūtītājs tās izlabos un vērā ņems laboto piedāvājumu**.**
2. **Saimnieciski visizdevīgākā piedāvājuma izvēle:**
	1. Pasūtītājs nosaka saimnieciski visizdevīgāko piedāvājumu atbilstoši šādiem piedāvājumu vērtēšanas kritērijiem un to īpatsvaram:

|  |  |  |
| --- | --- | --- |
| **Nr.** | **Vērtējamais kritērijs** | **Maksimālais punktu skaits** |
| 1. | Piedāvājuma cena  | 50 punkti |
| 2. | Piedāvājuma kvalitāte | 50 punkti |
| **Kopā** | 1. **punkti**
 |

5.2. Piedāvājumu vērtēšana notiek pēc punktu metodes. Maksimālais kopējais punktu skaits – 100 punkti. Gala vērtējumu, ņemot vērā piedāvāto cenu un kvalitātes kritērija vērtējumā iegūto punktu kopsummu, aprēķina pēc šādas formulas:

|  |  |  |  |  |
| --- | --- | --- | --- | --- |
| V= | Cmin | x 50 + | Q | x 50 |
| C | Qmax |

kur,

V = Pretendenta piedāvājuma gala vērtējums.

Cmin = Zemākā piedāvātā līgumcena no visiem piedāvājumiem.

C = Pretendenta piedāvātā līgumcena.

Q = Pretendenta piedāvājuma kvalitatīvo vērtēšanas kritēriju punktu kopsumma.

Qmax = Kvalitatīvo vērtēšanas kritēriju maksimālais punktu skaits no visiem piedāvājumiem.

5.3. Piedāvājuma kvalitāte tiks vērtēta, ņemot vērā šādus vērtēšanas kritērijus:

|  |  |  |  |
| --- | --- | --- | --- |
| **Nr. p.k.** | **Vērtēšanas kritērijs\*** | **Maksimālais punktu skaits** | **Vērtēšanas metodika\*** |
| 5.3.1. | Režisorapieredze dokumentālo sociālo mediju video veidošanā | 25 | **0 punkti – nav sniegta informācija par režisora** pieredzi iepriekšējo 3 (trīs) gadu laikā;**5 punkti – Režisors** iepriekšējo 3 (trīs) gadu laikā ir režisējis vismaz vienu dokumentālo video sociālajiem medijiem.**10 punkti – Režisors** iepriekšējo 3 (trīs) gadu laikā ir režisējis vismaz piecus dokumentālos video sociālajiem medijiem.**25 punkti – Režisors** iepriekšējo 3 (trīs) gadu laikā ir režisējis vismaz piecpadsmit dokumentālos video sociālajiem medijiem.*Šis kritērijs tiks izvērtēts, pamatojoties uz informāciju, kas norādīta pretendenta piesaistītā speciālista dzīvesgājuma aprakstā (CV). Informācija par realizētiem projektiem jāiekļauj dzīvesgājuma aprakstā.* |
| 5.3.2. | Operatora pieredze dokumentālo sociālo mediju video veidošanā | 25 | **0 punkti – nav sniegta informācija par video operatora** pieredzi iepriekšējo 3 (trīs) gadu laikā;**5 punkti – Video operators** iepriekšējo 3 (trīs) gadu laikā ir filmējis vismaz vienu dokumentālo sociālo mediju video.**10 punkti – Video operators** iepriekšējo iepriekšējo 3 (trīs) gadu laikā ir filmējis vismaz piecus dokumentālos sociālo mediju video.**25 punkti – Video operators** iepriekšējo 3 (trīs) gadu laikā ir filmējis vismaz desmit dokumentālos sociālo mediju video.*Šis kritērijs tiks izvērtēts, pamatojoties uz informāciju, kas norādīta pretendenta piesaistītā speciālista dzīvesgājuma aprakstā (CV). Informācija par realizētiem projektiem jāiekļauj dzīvesgājuma aprakstā.* |

*\*vērtēšanā vērtēšanas kritērijam ir tikai informatīva nozīme. Vērtējot piedāvājuma kvalitāti, komisija vērtēs atbilstoši noteiktajai vērtēšanas metodikai.*

* 1. Vērtēšanā tiks izmantota pretendenta piedāvājumā ietvertā informācija. Pretendenta piesaistīto speciālistu pieredze jānorāda piesaistīto speciālistu dzīvesgājuma aprakstā (CV), iekļaujot precīzu informāciju attiecībā uz vērtēšanas kritēriju “Piedāvājuma kvalitāte” 5.3.1. un 5.3.2. punktu.
1. **Piedāvājuma izvēle un līguma slēgšanas tiesību piešķiršana**
	1. No piedāvājumiem, kas atbilst šo noteikumu prasībām, Pasūtītājs izvēlēsies saimnieciski visizdevīgāko piedāvājumu, kas vērtējot ieguvis vislielāko punktu skaitu, un pretendentam, kurš ieguvis lielāko punktu skaitu, tiks piešķirtas līguma slēgšanas tiesības.
	2. Ja pirms līguma slēgšanas tiesību piešķiršanas Pasūtītājs konstatēs, ka vismaz divu piedāvājumu vērtējums ir vienāds, par iepirkuma uzvarētāju tiks atzīts pretendents, kuram būs augstākais punktu skaits vērtēšanas kritērijā “Piedāvājuma kvalitāte”. Ja vērtēšanas kritērijā “Piedāvājuma kvalitāte” būs vienāds punktu skaits, tad līgumu slēgts ar to, kuram būs augstākais punktu skaits vērtēšanas kritērijā “Režisora pieredze dokumentālo sociālo mediju video veidošanā)”.
1. Šeit un turpmāk ar pieredzi iepriekšējo trīs gadu laikā tiek saprasts laika periods, kas ietver 2018., 2019. un 2020. gadu, kā arī 2021. gadu līdz piedāvājuma iesniegšanas dienai. [↑](#footnote-ref-1)